6f9c6d3fd044b7e9d114feb8b3b73ecd
### Πως πάω στη Μήλο;


travelmyth.gr
2021.10

Όσοι επιθυμούν να ταξιδέψουν στη Μήλο, μπορούν να φτάσουν στο νησί είτε **ακτοπλοϊκώς** είτε **αεροπορικώς**.  

  

1. **Ακτοπλοϊκώς**  

Το λιμάνι της Μήλου βρίσκεται στον Αδάμαντα και συνδέεται τακτικά με πλοία τόσο από την ηπειρωτική Ελλάδα όσο και από πολλά νησιά.  

  

Από το λιμάνι του [Πειραιά](https://www.travelmyth.gr/πειραιας/ξενοδοχεια) αναχωρούν τακτικά ταχύπλοα αλλά και συμβατικά πλοία προς τη Μήλο, με διάρκεια ταξιδιού από 3 μέχρι 5 ώρες, ανάλογα με το είδος του πλοίου που θα επιλέξετε. Δρομολόγια πλοίων πραγματοποιούνται επίσης και από διάφορα νησιά, όπως η [Κίμωλος](https://www.travelmyth.gr/κιμωλος/ξενοδοχεια), η [Σαντορίνη](https://www.travelmyth.gr/σαντορινη/ξενοδοχεια), η [Φολέγανδρος](https://www.travelmyth.gr/φολεγανδρος/ξενοδοχεια), η [Σέριφος](https://www.travelmyth.gr/σεριφος/ξενοδοχεια), η [Σίφνος](https://www.travelmyth.gr/σιφνος/ξενοδοχεια), η [Ίος](https://www.travelmyth.gr/ιος-κυκλαδες/ξενοδοχεια), η [Μύκονος](https://www.travelmyth.gr/μυκονος/ξενοδοχεια), η [Νάξος](https://www.travelmyth.gr/ναξος/ξενοδοχεια), η [Πάρος](https://www.travelmyth.gr/παρος/ξενοδοχεια), η [Σύρος](https://www.travelmyth.gr/συρος/ξενοδοχεια), η [Αμοργός](https://www.travelmyth.gr/αμοργος/ξενοδοχεια), τα [Κουφονήσια](https://www.travelmyth.gr/κουφονησια-κουφονησια/ξενοδοχεια), και το [Ηράκλειο Κρήτης](https://www.travelmyth.gr/ηρακλειο/ξενοδοχεια).  

  

2. **Αεροπορικώς**  

Ο Κρατικός Αερολιμένας της Μήλου βρίσκεται 5 χλμ. από το λιμάνι του νησιού, τον Αδάμαντα, και 8,5 χλμ. από την πρωτεύουσα, την Πλάκα. Πτήσεις πραγματοποιούνται τόσο από το αεροδρόμιο της [Αθήνας](https://www.travelmyth.gr/αθηνα/ξενοδοχεια), με διάρκεια ταξιδιού 30 λεπτά, όσο και από το αεροδρόμιο της [Θεσσαλονίκης](https://www.travelmyth.gr/θεσσαλονικη-μακεδονια/ξενοδοχεια), απ' όπου το ταξίδι διαρκεί 80 λεπτά.



51c2f2c4635984a0d31ed97968427ca9
### Που να μείνω στη Μήλο;


travelmyth.gr
2021.10

Στο νησί της Μήλου θα συναντήσετε διαφόρων ειδών καταλύματα για τη διαμονή σας, από πολυτελή ξενοδοχεία 5 αστέρων, μέχρι μικρότερες βίλες, ενοικιαζόμενα δωμάτια και σουίτες, προκειμένου να επιλέξετε αυτό που ταιριάζει καλύτερα σε εσάς και τον τύπο διακοπών που επιζητάτε.  

  

Εάν θέλετε να μείνετε στην πρωτεύουσα της Μήλου και να είστε κοντά στο Κάστρο και τα γραφικά σοκάκια, τότε ένα κατάλυμα στην [Πλάκα](https://www.travelmyth.gr/πλακα-μηλος/ξενοδοχεια) είναι η ιδανική επιλογή για εσάς. Εάν πάλι προτιμάτε να είστε κοντά στο λιμάνι και στο εμπορικό κέντρο του νησιού, τότε μπορείτε να επιλέξετε ένα ξενοδοχείο στον [Αδάμαντα](https://www.travelmyth.gr/αδαμας/ξενοδοχεια).  

  

Αξιόλογα καταλύματα θα βρείτε επίσης και στην [Πολλώνια ή Απολλωνία](https://www.travelmyth.gr/απολλωνια/ξενοδοχεια), στα [Μαντράκια](https://www.travelmyth.gr/μαντρακια/ξενοδοχεια), στο [Κλήμα](https://www.travelmyth.gr/κλημα-μηλος/ξενοδοχεια), στην [Τρυπητή](https://www.travelmyth.gr/τρυπητη/ξενοδοχεια), στον [Προβατά](https://www.travelmyth.gr/προβατας/ξενοδοχεια), στη [Ζεφυρία](https://www.travelmyth.gr/ζεφυρια/ξενοδοχεια) αλλά και στο [Παλιοχώρι](https://www.travelmyth.gr/παλιοχωρι/ξενοδοχεια).



374e72208d253a529c9a9115eb0f3eb2
### Ποια μέρη έχει η Μήλος;


travelmyth.gr
2021.10

Η πρωτεύουσα της Μήλου είναι η **Πλάκα**, ένας γραφικός οικισμός όπου συναντάται και το Ενετικό Κάστρο του νησιού. Ο **Αδάμαντας** είναι ο οικισμός στον οποίο βρίσκεται το κεντρικό λιμάνι του νησιού, και κατ' επέκταση αποτελεί και το εμπορικό κέντρο της Μήλου. Το δεύτερο λιμάνι του νησιού βρίσκεται στα **Πολλώνια ή Απολλωνία**, ένας οικισμός που λέγεται πως πήρε την ονομασία του από το ναό του θεού Απόλλωνα που βρισκόταν κοντά.  

  

Στη Μήλο θα συναντήσετε και πολλά γραφικά ψαροχώρια και οικισμούς που δέχονται επισκέπτες κυρίως κατά την καλοκαιρινή περίοδο. Μερικά από αυτά είναι το **Κλήμα**, τα **Μαντράκια**, ο **Εμπουρειός**, ο **Φυροπόταμος**, το **Παλιαοχώρι**, ενώ και η **Τρυπητή** και η **Ζεφυρία**, η παλιά πρωτεύουσα του νησιού, είναι μέρη που αξίζει να τα επισκεφθείτε.



f4b9def9890afe57f0e82f0f991b991f
### Ποια είναι τα αξιοθέατα στη Μήλο;


travelmyth.gr
2021.10

Η Μήλος είναι ένα **ηφαιστειογενές νησί** με πλούσια φυσική ομορφιά και μακραίωνη ιστορία, την οποία θα έχετε την ευκαιρία να ανακαλύψετε μέσα από τα διάφορα αξιοθέατα του νησιού.  

  

Στην πρωτεύουσα της Μήλου, την Πλάκα, βρίσκεται το **Ενετικό Κάστρο**, το οποίο χτίστηκε τον 13ο αιώνα πάνω στο λόφο προκειμένου να προστατευτούν οι κάτοικοι από τις επιδρομές των πειρατών. Στο χώρο γύρω από το Κάστρο βρίσκεται η λεγόμενη καστροπολιτεία αλλά και κάποιες εκκλησίες, ενώ από το λόφο του Κάστρου μπορείτε να θαυμάσετε από τα πιο όμορφα ηλιοβασιλέματα των Κυκλάδων.  

  

Στην Πλάκα βρίσκεται επίσης και το **Αρχαιολογικό Μουσείο της Μήλου**, το οποίο φιλοξενεί ένα αντίγραφο της **Αφροδίτης της Μήλου**, του πασίγνωστου αυτού αγάλματος. Το αυθεντικό άγαλμα, το οποίο ανακαλύφθηκε σε ένα χωράφι στο Κλήμα της Μήλου το 1820, βρίσκεται στο Μουσείο του Λούβρου στο Παρίσι.  

  

Εάν θέλετε να εμπλουτίσετε τις γνώσεις σας σχετικά με την ιστορία του νησιού κατά την αρχαιότητα, τότε μπορείτε να επισκεφθείτε ακόμα τον **Αρχαιολογικό Χώρο της Φυλακωπής**, αλλά και το **Αρχαίο Ρωμαϊκό Θέατρο** που βρίσκεται ανάμεσα στους οικισμούς Τρυπητή και Κλήμα.  

  

Μπορείτε επίσης να επισκευθείτε τα εγκαταλειμμένα πλέον **Θειορυχεία της Μήλου**, τα οποία αποτελούσαν ένα από τα σημαντικότερα σημεία της μεταλλευτικής δραστηριότητας του νησιού. Τα Θειορυχεία έχουν σταματήσει να λειτουργούν από το 1960. Στον Αδάμαντα βρίσκεται το **Μεταλλευτικό Μουσείο της Μήλου**, στο οποίο θα μπορέσετε να μάθετε περισσότερα για τα Θειορυχεία αλλά και τη γενικότερη μεταλλευτική δραστηριότητα του νησιού.  

  

Κοντά στον οικισμό της Τρυπητής, θα συναντήσετε τις **Κατακόμβες της Μήλου**, το υπόγειο κοιμητήριο των πρώτων χριστιανικών αιώνων του νησιού, το οποίο είχε χρησιμοποιηθεί και ως λατρευτικός χώρος και είναι οι μοναδικές κατακόμβες που σώζονται μέχρι σήμερα σε όλη τη χώρα. Σε πολλές από τις παραλίες της Μήλου θα βρείτε επίσης και τις λεγόμενες **Σπηλιές των Πειρατών**, κυρίως στο Σαρακήνικο, το Κλέφτικο και τον Παπάφραγκα.



da50c489a5b2d64f508b3ce20e47c1d7
### Ποιες παραλίες έχει η Μήλος;


travelmyth.gr
2021.10

Στο νησί της Μήλου θα συναντήσετε περισσότερες από 70 παραλίες, άλλες μεγάλες και πολυσύχναστες και άλλες μικρές και πιο ερημικές, αλλά όλες τους πανέμορφες και ιδανικές για να απολαύσετε το κολύμπι και τον ήλιο.  

  

Στο βόρειο τμήμα του νησιού θα συναντήσετε το **Σαρακήνικο**, μία παραλία που αποτελείται από ολόλευκα βράχια που θυμίζουν... σεληνιακό τοπίο και οφείλονται στην ηφαιστειακή δραστηριότητα. Μία ακόμα δημοφιλής παραλία είναι ο **Παπάφραγκας** που βρίσκεται κοντά στην αρχαία πόλη της Φυλακωπής. Η πρόσβαση στην παραλία αυτή είναι κάπως δύσκολη, καθώς θα χρειαστεί να κατεβείτε έναν απότομο βράχο, αλλά τα κρυστάλλινα δροσερά νερά και το τοπίο που σας περιμένει θα σας ανταμείψουν και με το παραπάνω. Τα **Μαντράκια** πρόκειται για μία ήσυχη και μικρή παραλία με ψιλό βότσαλο, ενώ η **Πολλώνια ή Απολλωνία** που βρίσκεται στον ομώνυμο οικισμό είναι ιδανική για οικογένειες και μικρά παιδιά.  

  

Στο νότιο τμήμα της Μήλου, μπορείτε να επισκεφθείτε το **Κλέφτικο**, μία από τις πιο εντυπωσιακές παραλίες του νησιού που αποτελείται από γκριζόλευκους βράχους και καταγάλανα νερά. Η πρόσβαση στο Κλέφτικο γίνεται μόνο μέσω θαλάσσης με καραβάκι, ενώ εκεί λέγεται πως βρίσκεται και ένα από τα λημέρια των πειρατών. Η παραλία του **Προβατά** είναι ιδανική για οικογένειες, ενώ το **Παλαιοχώρι** φημίζεται για τα beach bar και τα πάρτι που λαμβάνουν χώρα στην αμμουδιά.  

  

Οι περισσότερες παραλίες που βρίσκονται στο ανατολικό μέρος του νησιού δεν είναι οργανωμένες και η πρόσβαση σε αυτές γίνονται μόνο με αυτοκίνητο ή μέσω θαλάσσης. Η παραλία που σίγουρα αξίζει να επισκεφθείτε είναι αυτή στα **Θειορυχεία**, όπου μπορείτε να συνδυάσετε το μπάνιο σας με τη θέα στο παλιό ορυχείο.  

  

Τέλος, στο δυτικό τμήμα του νησιού, όπου συναντάται και ο φυσικός κόλπος της Μήλου στον Αδάμαντα, θα βρείτε τις παραλίες **Αχιβαδόλιμνη** και **Παπικινού**, και οι δυο τους οργανωμένες και ιδανικές για οικογένειες.



98869d760398fa4c330ba0dca7414b8d
### Τι δραστηριότητες μπορώ να κάνω στη Μήλο;


travelmyth.gr
2021.10

Η Μήλος είναι ένα νησί όπου οι επισκέπτες μπορούν να απολαύσουν πλήθος εξωτερικών δραστηριοτήτων. Φημισμένη για τις πανέμορφες ακρογιαλιές της, η Μήλος ενδείκνυται για **θαλάσσια σπορ**, όπως η **ιστιοπλοΐα** και το **καγιάκ**, ενώ μπορείτε να κάνετε και **καταδύσεις** αλλά και **ψάρεμα**.  

  

Το νησί διαθέτει πολλά μονοπάτια που το καθιστούν ιδανικό για **πεζοπορία**, μέσω της οποίας θα έχετε την ευκαιρία να εξερευνήσετε το νησί, τους οικισμούς του και τη φυσική ομορφιά του.  

  

Τέλος, μπορείτε να κάνετε και **το γύρο του νησιού** είτε ενοικιάζοντας το δικό σας σκάφος, είτε με κάποιο από τα εκδρομικά πλοία, και να απολαύσετε τόσο τις παραλίες όσο και τα φυσικά τοπία της Μήλου.



f3c292ab413bb5425228a6c462858f56
### Που να πάω στη Μήλο;


travelmyth.gr
2021.10

Η Μήλος είναι ένα νησί γεμάτο ιστορία και φυσική ομορφιά, το οποίο μάλιστα θεωρείται και ως ένας κορυφαίος προορισμός για ρομαντικές αποδράσεις.  

  

Το νησί διαθέτει **πάνω από 70 παραλίες**, οπότε σε όποιον οικισμό κι αν επιλέξετε να μείνετε, είναι σίγουρο πως θα βρείτε υπέροχες παραλίες για να απολαύσετε τις βουτιές σας. Μην παραλείψετε να επισκεφθείτε και **την παραλία του Σαρακηνού με το φημισμένο "σεληνιακό τοπίο" της**.  

  

Για να γνωρίσετε καλύτερα την ιστορία του νησιού, μπορείτε να επισκεφθείτε το **Αρχαιολογικό Μουσείο της Μήλου στην Πλάκα**, την πρωτεύουσα του νησιού, όπου βρίσκεται και το αντίγραφο της Αφροδίτης της Μήλου, καθώς και τον **Αρχαιολογικό Χώρο της Φυλακωπής**. Όσο βρίσκεστε στην Πλάκα, αξίζει να επισκεφθείτε το **Ενετικό Κάστρο που δεσπόζει στο λόφο της πόλης**, και να θαυμάσετε την υπέροχη θέα με το άλλο σας μισό.  

  

Στην ηφαιστειακή δραστηριότητα της Μήλου δεν οφείλονται μόνο οι εκπληκτικές παραλίες και τα ανείπωτης ομορφιάς φυσικά τοπία, αλλά και τα **ιαματικά λουτρά που μπορείτε να βρείτε σε διάφορα μέρη του νησιού**. Πολλά από τα λουτρά αυτά βρίσκονται στον Αδάμαντα, ενώ θα βρείτε και στις Αλυκές, τον Προβατά, το Παλιοχώρι και αλλού.  

  

Μπορείτε επίσης να κάνετε το **γύρο του νησιού με καράβι ή ενοικιαζόμενο σκάφος**, να **περπατήσετε στα γεμάτα ζωή σοκάκια του λιμανιού**, αλλά και να **γευτείτε τις μοναδικές παραδοσιακές συνταγές της Μήλου**.



19d10b5cff3b92101bfd560c99be9961
### Τι γεύσεις να δοκιμάσω στη Μήλο;


travelmyth.gr
2021.10

Για όσους λατρεύουν τις παραδοσιακές τοπικές συνταγές η Μήλος είναι ο ιδανικός προορισμός, καθώς στο νησί αυτό θα βρείτε πληθώρα παραδοσιακών πιάτων για να γευτείτε κατά τη διάρκεια της διαμονής σας.  

  

Πολύ δημοφιλείς στο νησί αυτό είναι οι διάφορες πίτες, όπως τα **πιταράκια**, οι **φλάουνες** που είναι γεμιστές με χόρτα ή σπανάκι, ρύζι και τοπικό τυρί, αλλά και η **καρπουζόπιτα**. Τα τυριά της Μήλου, όπως η **ξινομυζήθρα** είναι αρκετά δημοφιλή, ενώ και ο **τοματοπελτές** έχει την τιμητική του. Αξίζει επίσης να δοκιμάσετε τα **σκορδολάζανα**, δηλαδή λαζάνια στο φούρνο με σάλτσα σκόρδου, και τους **ντοματοκεφτέδες**.  

  

Για επιδόρπιο, μην παραλείψετε να δοκιμάσετε το παραδοσιακό **γλυκό του κουταλιού κουφέτο**, το οποίο παρασκευάζεται από άσπρη κολοκύθα και αμύγδαλα και συνηθιζόταν να σερβίρεται σε γάμους.



0e39e915508ee1891e4553767581877f
### Που βρίσκεται η Μήλος;


travelmyth.gr
2021.10

Η Μήλος βρίσκεται στο Αιγαίο Πέλαγος και βόρεια του Κρητικού πελάγους. Βορειοανατολικά της Μήλου βρίσκεται η **Κίμωλος**, ανατολικά η **Φολέγανδρος** και νότια η [Κρήτη](https://www.travelmyth.gr/κρητη/ξενοδοχεια).



c433eb4cba2fd882b74dc3f958cfa601
### Που ανήκει η Μήλος;


travelmyth.gr
2021.10

Η Μήλος ανήκει στις [Κυκλάδες](https://www.travelmyth.gr/κυκλαδες/ξενοδοχεια), στην Περιφέρεια Νοτίου Αιγαίου καθώς και στο Νομό Κυκλάδων.



99adbf288a326cc5d0527a4323fa2acb
### Ποιος είναι ο πληθυσμός της Μήλου;


travelmyth.gr
2021.10

Σύμφωνα με την απογραφή του 2011, ο πληθυσμός της Μήλου ανέρχεται στους 5.129 κατοίκους.


